പണം പ്രശനമല്ല, ഒരു ഇ.വി വാങ്ങണമെന്ന് 90 ശതമാനവും ആഗ്രഹിക്കുന്നുവെന്ന് സര്വെ കാരണമിതാണ് ഇന്ത്യയില് കൂടുതല് പണം നല്കി വൈദ്യുതി വാഹനം വാങ്ങാന് 90 ശതമാനം പേരും തയാര് വരുന്നത് ഇവാഹന വില്പനയിലെ സുവര്ണ കാലമെന്നും സര്വേ ന്യൂഡല്ഹി: ഇന്ധന വില കുതിച്ചുയര്ന്ന സാഹചര്യത്തില് കൂടുതല് പണം നല്കിയും വൈദ്യുതി വാഹനം സ്വന്തമാക്കാന് 90 ശതമാനം പേരും തയാറെന്ന് സര്വേ ഫലം. ഇതില് 40 ശതമാനം പേര് 20 ശതമാനം അധികം പണം മുടക്കാനും തയാറാണേത്ര. അടുത്ത 12 മാസത്തിനുള്ളില് ആഗോള വൈദ്യുതി വാഹന ഇ.വി വില്പന കുതിച്ചുയരുമെന്നും റിപ്പോര്ട്ട് പറയുന്നു. വാഹന വില്പന രംഗത്തെ പ്രമുഖ കണ്സല്ട്ടിങ് സ്ഥാപനമായ ഇ.വൈ ആണ് ഇതു സംബന്ധിച്ച് അഭിപ്രായ സര്വേ നടത്തിയത്. 13 രാജ്യങ്ങളിലെ 9,000ത്തോളം വാഹന പ്രേമികളിലായിരുന്നു അഭിപ്രായസര്വേ. 1000 ഇന്ത്യക്കാരും ഇതില് ഉള്പ്പെടും. ജൂലൈ പകുതിയോടെ പൂര്ത്തിയാക്കിയ അഭിപ്രായസര്വേ കഴിഞ്ഞ ദിവസമാണ് സ്ഥാപനം പുറത്തുവിട്ടത്. ഇന്ത്യയില് പത്തില് മൂന്നു പേര് വൈദ്യുതിഹൈഡ്രജന് വാഹനം സ്വന്തമാക്കാന് ആഗ്രഹിക്കുന്നുണ്ടെന്ന മറ്റൊരു കണ്ടെത്തല്. ഒറ്റത്തവണ ചാര്ജില് 100 മുതല് 200 കിലോമീറ്റര് മൈലേജും ഇവര് പ്രതീക്ഷിക്കുന്നു. വൈദ്യുതി വാഹനം വാങ്ങുന്നത് വഴി പാരിസ്ഥിതികാഘാതം കുറക്കുന്നത് വ്യക്തിപരമായ ഉത്തരവാദിത്തമാണെന്ന് 67 ശതമാനം പേര് കരുതുന്നു. 69 ശതമാനം പേര് ആഗ്രഹ സഫലീകരണത്തിെന്റ ഭാഗമായാണ് ഇ.വി വാങ്ങുന്നതെന്നാണ് കണ്ടെത്തല്. നിലവിലെ ഇ.വി ഉടമസ്ഥരില് മൂന്നിലൊന്നു പേരും ചാര്ജിങ്ങിന് ഒരു മണിക്കൂറില് താഴെ മാത്രം സമയം എടുക്കാവൂ എന്ന് ആഗ്രഹിക്കുന്നവരാണെന്നും സര്വേ വ്യക്തമാക്കുന്നു.